“Coa nererojoecaache.
Cana Coaunera esenetaaichene rijijieein quesenetaauche.
Lanaai Ofa loreri asaae turunaa najaan cuu turuhin raotojoeein neeichene jaanu.
Nenihane jananihane coatiha berihaun.
Aihana jaunna,
inara turunajaanu rucuheca cureeunni letono inara ajiniha.
Inara nenajaanu rucuheca cuhanune baihane coaiteen ureeunni,
inara raa tajiha caniha neeichene coina.
Inarate nii curichaunnine jaan coitucuhiche.
Nii jaunte nii cuhanune jaun turuha cunaa nainequiche tonajelanaala”,
naa Cana Coaunera Calaohi Jesosone jaunte:
“Nii cuhine jaan coitucuhaacaanuta Curuaanaa.
Inasiina coitucuhin urichaanuta”,
naa Tomasine jana:
“Quere esenetaain tonoraaichenete,
Cana Inaca rene turuhin aina ichaoriquicheein.
Nete laaen cacolane turuenereein chunei,
rauhijiriin ichaonaa rauhi tera nihanune jaun.
Rauhijiriin cacoitucuhichenete,
Ofa Cana Coaunera coitucuhiche.
Inae laaen enene caje coaauneein Ofa coitucuhiche,
inae cacoaraaichene jaun”,
naa Cana Coaunera Calaohi Jesosone jana:
“Cana Inaca Cana Coaunera coarateeujian canacaanu quena,
nii aina raotojoeein nihacaanune coinara Curuaanaa”,
naa Ferifine janate:
“Inae carajaain inara aina nihanu.
Ta jaiti cacoitucuhichenete,
Ferifi.
Cacoharaerate Cana Inaca coarae.
Aihana jaun,
chanuna Cana Inaca Cana Coaunera coaaratihanu inara quene jerequiche.
Tajia,
‘Cacoharaerate Cana Inaca Cana Coaunera coarae’,
naanune aonaquichene.
Ta Ofa suujua que suujuequiin nihanune coitucuhichene.
Coatiha casuujua caje rocohin quiicha jerei que irihaaun.
Acaihanejein Ofaacha jerenohichane ichaaun,
Ofa suujue que suujuequiin nihanune jaun.
Aihana jaaun Ofa suujue que suujuequiin nihanune esenetaeneeichene nihanatiin,
itolere ichacaaunne coaraquiche inara nota que najaun esenetaaichenete ne.
Esinae rauhijiriine aitoreeunni.
Quesenetaerate quiicha ichai ichareein camuritoheriin niha natiin,
Ofa rene tacaain aina nerichaunnine jaun.
Cuu nihanune jana,
cacurujuateein chaelai inaraacha latei bajaaichenena,
tiha cureeunni.
Nitohaneeina Cana Inaca Cana Coaunera ichanohin coaaratiha cureeunni,
Cana Inaca Cana Coaunera coitucuhin coroaequichene coina.
Nii jaunna,
chaelai bajaaichene tereeunni.